EkBass/fiwiki-20250220-pages-articles huggingface dataset:
HMS Hydra (1871)

HMS Hydra oli Britannian kuninkaallisen laivaston vuonna 1871 vesillelaskettu Cyclops-luokan monitori. == Valmistus == Alus tilattiin Govanista Robert Napierilta ja sen köli laskettiin 28. joulukuuta 1870. Alus laskettiin vesille 18. heinäkuuta 1871 ja se valmistui 31. toukokuuta 1877.Gardiner, Robert s. 25 == Palvelus == Alus otettiin palvelukseen elokuussa 1872 ja se myytiin romutettavaksi 7. heinäkuuta 1903. == Lähteet == * * === Viitteet === Luokka:Cyclops-luokan monitorit
Antioh Dmitrijevitš Kantemir

Antioh (Antiochus) Dmitrijevitš Kantemir (, 1708–1744) oli venäläinen lähinnä diplomaattitehtävissä toiminutOtavan Suuri Ensyklopedia, sivu 4634 ruhtinas, runoilija, kääntäjä, kirjailija ja maansa lähettiläs Englannissa, Ranskassa ja Saksassa.Kodin suuri tietosanakirja, osa 6 vuodelta 1979, s. 100 Hän sai paljon mainetta vuosina 1729–1739 kirjoittamillaan runosatiireillaan, jotka ovat teräviä ja valistusajan hengen mukaisia. Arvioiden mukaan hän oli aikansa venäläisistä satiirikirjailijoista merkittävin ja ensimmäinen kirjailija, joka tunnettiin Venäjän ulkopuolella. Kantemirin satiireissa esiintynyt valistusajan vihollisiin, tarvittaessa myös hallitusvaltaan ja etenkin ortodoksisen kirkon papistoon kohdistunut kärkevyys johti siihen, ettei niitä voitu vielä hänen elinaikanaan julkaista. Ranskassa versio niistä ilmestyi vuonna 1739, ja Venäjällä niitä julkaistiin kiertävinä käsikirjoituksina vuonna 1749 ja virallisesti vasta vuonna 1762. == Suku ja perhe == Syntyperältään Kantemir oli moldovalaista hallitsijasukua. Hänen isänsä oli ruhtinas, oppinut Dimitrie Kantemir ja äitinsä Kassandra Cantacuzene (1682–1713). Hänellä oli sisar Maria (1700–1754), joka oli kuuluisa kaunotar ja hovinainen, Pietari I:n rakastajatar ja piti kirjallista salonkia; veli Konstantin (1703—1747), joka joutui salaliiton keisarinna Annaa vastaan vuoksi maanpakoon Siperiaan sekä kauneudestaan tunnettu sisarpuoli Smaragda Katarina (Jekaterina Dmitrievna) Trubetskaja Golitsyna (1720—1761), joka oli keisarinna Elisabetin ystävä. Perhessä oli lisäksi pojat Matvei ja Șerban. Hän sai koulutuksensa Moskovassa luostarin ylläpitämässä Slaavilais-kreikkalais- latinalaisessa hengellisessä akatemiassa ja Venäjälle kutsutuilta saksalaissyntyisiltä oppineilta Pietarissa, koska ei saanut Pietari I:lta lupaa matkustaa ulkomaille opiskelemaan. Kantemir oli erittäin kielitaitoinen: hän osasi latinaa, ranskaa, italiaa, nykykreikkaa ja kirkkoslaavia. == Kirjallinen ura == Hän käänsi venäjäksi latinankielistä ja ranskalaista kirjallisuutta kuten Horatiusta, esikuvaansa Nicolas Bouleau'ta, Voltairea, hänen käännöksensä Montesquieu'n Persialaiskirjeistä on kadonnut. Hän tunsi myös englantilaisen The Spectator-lehden kirjoitukset. Hän muutti Eurooppaan vuonna 1732 ja toimi mm. Lontoossa ja Pariisissa diplomaattina. Kantemir kuoli Pariisissa vuonna 1744. Kantemirin tuotannon muodostavat yhdeksän satiiria, joitten nimet ovat kuvaavia: Opin panettelijoille (Na hulsjaštših utšenija) 1729, Ihmisen intohimojen eroista (O razlitšii strastej tšelovetšeskih), Satiiristen teosten vaarallisuudesta (O opasnosti satiritšeskih sotšineni), Pahatapaisten aatelismiesten kateudesta ja ylpeyden johdosta (Na zavist i gordost dvorjan zlonravnyh). Ne pilkkaavat aina samaa asiaa – Venäjän takapajuisuutta ja erityisesti mitättömiä pappeja sekä saamattomia oppimattomia aatelisnuorukaisia. == Lähteet == Luokka:Venäläiset aateliset Luokka:Venäläiset diplomaatit Luokka:Venäläiset kirjailijat Luokka:Moldovalaiset henkilöt Luokka:Vuonna 1708 syntyneet Luokka:Vuonna 1744 kuolleet
HMS Magdala (1870)

HMS Magdala oli Britannian kuninkaallisen laivaston vuonna 1870 vesillelaskettu Cerberus-luokan taistelulaivat. == Valmistus == Alus tilattiin Thames Ironworks and Shipbuilding Companyltä ja sen köli laskettiin 6. lokakuuta 1868. Alus laskettiin vesille 2. maaliskuuta 1870 ja se valmistui marraskuussa.Gardiner, Robert s. 21 == Palvelus == Siirrettäessä alusta Intiaan sille asennettiin kolme tilapäismastoa. Siirto tehtiin purjein ilman saattajaa. Alus palveli koko uransa Bombayn satamassa tehden ainoastaan lyhyitä purjehduksia tulitoimintaharjoituksiin. Alus myytiin romutettavaksi tammikuussa 1903 ja se romutettiin 1904. == Lähteet == * * === Viitteet === Luokka:Cerberus-luokan taistelulaivat Luokka:Thames Ironworks and Shipbuilding Company
Katrina Bowden

Katrina Bowden (s. 19. syyskuuta 1988 Wyckoff, New Jersey) on yhdysvaltalainen elokuva- ja televisionäyttelijä, joka tunnetaan parhaiten Cerien roolista NBC:n sitcom-sarjassa 30 Rock. Bowden näytteli sivuhahmoa koko sarjan ajan vuosina 2006–2013. Bowdenin ura alkoi saippuasarjasta One Life to Live, jossa hän näytteli kahdessa jaksossa Britney Jenningsiä. Hän on lisäksi esiintynyt sarjoissa Kova laki: Erikoisyksikkö, Ruma Betty ja Kolme miestä ja tyttö. Bowdenin debyyttielokuva oli Sex Drive vuodelta 2008. Hän on sen jälkeen näytellyt elokuvissa Tucker & Dale vs Evil, American Pie: Luokkakokous, Movie 43 ja Scary Movie 5. ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset lapsinäyttelijät Luokka:Vuonna 1988 syntyneet Luokka:Elävät henkilöt
Siltasaari – ennen ja nyt

Siltasaari – ennen ja nyt on Siltasaariseuran julkaisema Helsingin Siltasaaren kaupunginosasta kertova teos vuodelta 1993. Teoksen on toimittanut Siltasaariseuran silloinen puheenjohtaja rovasti Mauri Virtanen, joka on kirjoittanut suuren osan artikkeleista ja ottanut muut kuin mustavalkoiset arkistokuvat. Runsaasti artikkeleita on kirjoittanut myös Jussi Hakama. Kannen kuvassa on kartta vuodelta 1876 Siltasaaresta ja sen ympäristöstä. Teos ilmestyi juhlistamaan Siltasaariseuran kymmenvuotista toimintaa, ja se kertoo paitsi Siltasaaresta, myös kaupunginosayhdistyksestä ja alueella kirjan ilmestymisaikaan toimineista yrityksistä.Siltasaari – ennen ja nyt s. 9. ==Lähteet== Luokka:Vuoden 1993 kirjat Luokka:Suomalaiset historian tietokirjat Luokka:Hakaniemi
Nef-reaktio

Nef-reaktio on kemiallinen reaktio, jossa primäärinen tai sekundäärinen nitroalkaani hydrolysoituu emäs- ja happokäsittelyn jälkeen aldehydiksi tai ketoniksi. Reaktio on saanut nimensä amerikansveitsiläisen kemistin John Ulric Nefin mukaan. Hän raportoi reaktion vuonna 1894. Nef-reaktiota käytetään yleisesti hiilihydraattien ja muiden luonnonaineiden synteeseissä. ==Reaktion historiaa== Vuonna 1893 venäläinen kemisti Konovaloff raportoi, että nitroalkeenien käsitteleminen voimakkaalla emäksellä ja tämän jälkeen sinkillä etikkahappoliuoksessa muodosti karbonyyliyhdisteen ja amiinin seoksen. Vuotta myöhemmin Nef julkaisi oman tutkimuksensa, jossa nitroalkaaneja käsiteltiin ensin voimakkaalla emäksellä ja tämän jälkeen rikkihapolla, jolloin tuotteeksi muodostui karbonyyliyhdisteitä. ==Reagenssit ja mekanismi== Nef-reaktiossa voimakas emäs, kuten hydroksidi tai DBU, muodostaa primäärisestä tai sekundäärisestä nitroalkaanista nitronaatti-ionin. Tertiäärisistä nitroalkaaneista ei voi muodostua nitronaatti-ionia eivätkä ne siis reagoi Nef-reaktiolla. Tämän jälkeen nitronaatti-ionin negatiivisesti varautuneet happiatomit protonoituvat voimakkaasti happamissa olosuhteissa. Tämän jälkeen vesimolekyyli reagoi elektrofiilisen kaksoissidoksella typpeen sitoutuneen hiiliatomin kanssa additioreaktiolla. Kahden protoninsiirron jälkeen muodostuvasta välivaiheesta eliminoituu vettä ja lopuksi alifaattinen nitrosoalkoholi hajoaa dityppioksidiksi ja karbonyyliryhdisteeksi. Nef- reaktion huono puoli on se, että se vaatii sekä erittäin vahvan emäksen että hapon käyttöä, mikä voi johtaa sivureaktioihin. : ==Lähteet== Luokka:Orgaaniset reaktiot
Rukajärven tie

Rukajärven tie on historiallinen sotatie Pohjois-Karjalassa. Se liittyy jatkosodan vaiheisiin, joissa 14. divisioona taisteli Neuvostoliiton joukkoja vastaan. Rukajärvellä käytiin Suomen ja Neuvostoliiton joukkojen viimeinen jatkosodan taistelu. Suomalaisten joukkojen huolto tapahtui Rukajärven tien kautta. Rukajärven tien pituus on Suomen puolella Lieksan alueella 44 kilometriä. Tiehen kuuluu kuitenkin myös se osa tiestä, joka vie Rukajärvelle saakka. Kokonaispituudeksi tulee Lieksasta Rukajärvelle noin 230 km. Se on Raatteen tien ohella Via Karelia -matkailuteistä erkaneva auktorisoitu ja opastein merkitty sotatie. Tien alkupiste on Lieksan keskustassa, josta se lähtee itään ja jatkaa Pankajärven ja Nurmijärven kyliä halkoen Suomen ja Venäjän rajalle Kivivaaraan. Se jatkuu Venäjän puolella Repolan ja Tiiksan kautta Rukajärven kylän ohittaen Kotskomaan. Tien reitti on lähes sama kuin sota-aikana. Tien nimeämisestä teki aloitteen Rukajärven veteraani Pentti Perttuli vuonna 2004. Lieksan kaupunginhallitus teki nimestä päätöksen 4. huhtikuuta 2011, ja se nimettiin 2. heinäkuuta 2011 vietetyssä juhlassa. Tien ovat tehneet tunnetuksi Antti Tuurin romaani Rukajärven tiellä, ja siitä tehty elokuva Rukajärven tie. == Lähteet == Luokka:Suomen tiet Luokka:Jatkosota Luokka:Lieksan historia Luokka:Lieksan liikenne
Toriumoksalaatti

Toriumoksalaatti (C4O8Th) on toriumin ja oksaalihapon muodostama epäorgaaninen suola. Sitä valmistetaan toriumnitraatista. Jos huoneenlämmössä sekoitetaan 0,5 M toriumnitraattiliuosta 0,5 M oksaalihappoon, saadaan dihydraattista toriumoksalaattia Th(C2O4)2·2H2O. Heksahydraattista muotoa voidaan valmistaa saostamalla 2 M typpihapolla. Tämä hajoaa takaisin dihydraatiksi kuumentamalla n. 100 °C lämpötilaan.Enver Oktay, Ahmet Yayli (2001) Physical properties of thorium oxalate powders and their influence on the thermal decomposition Journal of Nuclear Materials Volume 288, Issue 1, tammikuu 2001, ss. 76–82 Kun toriumoksalaattia kuumennetaan 500 °C (600 °C eräissä lähteissä) lämpötilaan, se hajoaa toriumdioksidiksi, hiilidioksidiksi ja vedeksi. Toriumoksalaatin liukoisuustulo on 5,01·10−25 ja se ei liukene veteen tai useimpiin happoihin juuri ollenkaan.Taishi KOBAYASHI, Takayuki SASAKI, Ikuji TAKAGI & Hirotake MORIYAMA (2009) Solubility of Thorium(IV) in the Presence of Oxalic and Malonic Acids Journal of Nuclear Science and Technology, Vol. 46, No. 11, p. 1085–1090 Toriumoksalaattia voidaan käyttää toriumin erottamiseen harvinaisista maametalleista. == Lähteet == == Aiheesta muualla == *PubChem: Thorium oxalate * http://thorium.atomistry.com/thorium_oxalate.html * http://ibilabs.com/uranium-uranyl-thorium-compounds/thorium-compounds/thorium- oxalate-dihydrate/ Luokka:Oksalaatit Luokka:Toriumyhdisteet
Seis (Gasellien albumi)

Seis on rap-yhtye Gasellien kolmas pitkäsoitto, joka julkaistiin Johanna Kustannus Oy:n kautta 30. lokakuuta 2015. Albumin ensimmäinen musiikkivideo julkaistiin helmikuussa 2015 kappaleesta "Älä muista pahalla", ja toinen musiikkivideo kappaleesta "Mahtuuko kyytiin" saman vuoden toukokuussa. Kolmas musiikkivideo julkaistiin syyskuussa 2015 kappaleesta "Vainoharhainen". Albumi debytoi Suomen virallisen listan sijalla 19. == Kappaleet == # # # # # # # # # # == Tuotanto == * ILE – musiikkiohjelmointi (kappale 5) * JV – musiikkohjelmointi (kappale 1) * Musajusa – musiikkiohjelmointi (kappaleet 1–4 ja 6–10) * Jusa Mikkonen – äänittäjä, miksaaja * Minerva Pappi – masteroija * Tero Ahonen – kansikuva, valokuvat == Arvostelut == * Rumba: 8.4/10Rumba * Soundi: Soundi == Lähteet == == Aiheesta muualla == * iTunes * Discogs Luokka:Gasellien albumit Luokka:Vuoden 2015 albumit
Herbapol

Herbapol on puolalaisen Herbapol S.A. -yrityskonsernin, kuten siihen kuuluvan Herbapol Lublin S.A.:n, tuotemerkki. Herbapol Lublin S.A valmistaa päivittäistavarakaupan ja farmaseuttisia tuotteita; yrityksen kotipaikka on Lublin. Herbapol on Unilever Polskan ja Tata Global Beverages -yrityksen ohella eräs Puolan merkittävimmistä teetaloista. Teealalla se keskittyy yrtti- ja hedelmäteen valmistamiseen. Lublin wrotkow herbapol przy diamentowej od romera.jpg|Herbapol Lublinin rakennusta. == Lähteet== ==Aiheesta muualla== *Herbapol Wrocław (herbapol.pl) Luokka:Teetalot Luokka:Puolalaiset yritykset
HMS Duke of Wellington (1852)

HMS Duke of Wellington oli Britannian kuninkaallisen laivaston vuonna 1852 vesillelaskettu Duke of Wellington -luokan 121-tykkinen potkurilla varustettu höyrykäyttöinen ensimmäisen luokan linjalaiva. == Valmistus == Alus tilattiin 29. kesäkuuta 1848 Pembroken telakalta Queen-luokan aluksena HMS Windsor Castle, jonka köli laskettiin toukokuussa 1849. Höyrykoneiden ja potkureiden yleistyessä alus määrättiin 19. tammikuuta 1852 muutettavaksi 131-tykkiseksi potkurialukseksi, mikä alkoi samana päivänä. Alus laskettiin vesille 14. syyskuuta ja nimettiin 1. lokakuuta HMS Duke of Wellingtoniksi. Se hinattiin 11. lokakuuta Portsmouthiin, missä se valmistui 27. marraskuuta 1853.Winfield, Rif s. 19 == Palvelus == Alus otettiin palvelukseen 2. helmikuuta 1853 Läntisen kanaalin laivueeseen päällikkönään kommodori Henry Byam Martin (k. 25. huhtikuuta 1854). Alus oli 4. maaliskuuta 1854 alkaen vara-amiraali Sir Charles Napierin lippulaivana, jolloin aluksen päällikkönä oli George Thomas Gordon. Alus lähti 11. maaliskuuta Itämerelle Oolannin sotaan. ==Lähteet== * === Viitteet === Luokka:Duke of Wellington -luokan linjalaivat Luokka:Oolannin sodan kuninkaallisen laivaston alukset
Irving Azoff

Irving Azoff (s. 12. joulukuuta 1947) on yhdysvaltalainen musiikkialan johtaja ja henkilökohtainen manageri, joka edustaa muun muassa artisteja Christina Aguilera, Journey, Eagles, Joe Walsh, Van Halen, Thirty Seconds to Mars, Steely Dan, Maroon 5, No Doubt, Fleetwood Macin Lindsey Buckingham, Jon Bon Jovi, Bon Jovi ja koomikkoa Chelsea Handler. Syyskuusta 2013 lähtien hän on ollut Azoff MSG Entertainmentin hallituksen puheenjohtaja ja toimitusjohtaja. Yritys on yhteinen Madison Square Garden Companyn kanssa. Tätä ennen hän on ollut Ticketmaster Entertainmentin hallituksen puheenjohtaja, Live Nation Entertainmentin puheenjohtaja sekä Front Line Managementin toimitusjohtaja. Hän on myös yhtiöiden Clear Channel Communications, Starz Inc,. ja IMG hallituksissa. Vuonna 2012 Azoff oli Billboardin Power 100 -listan kärjessä, ja lehti nimesi hänet musiikkialan vaikutusvaltaisimmaksi henkilöksi. == Lähteet == Luokka:Yhdysvaltalaiset musiikkivaikuttajat Luokka:Vuonna 1947 syntyneet Luokka:Elävät henkilöt
Hiidenvirta (televisiosarja)

Hiidenvirta (Maelstrom) on BBC:n tuottama brittiläis-norjalainen television jännityssarja vuodelta 1985. Se sijoittuu Norjan rannikkomaisemiin ja kuvattiin Ålesundin liepeillä. Kuusiosaisen minisarjan on kirjoittanut Michael J. Bird, tuottanut Vere Lorrimer ja ohjannut David Maloney. Pääosia näyttelevät Tusse Silberg, David Beames, Trevor Baxter, Susan Gilmore, Edita Brychta, John Abineri, Christopher Scoular ja Ann Todd. Hiidenvirta-sarjassa nuori englantilaisnainen (Silberg) matkustaa Norjaan selvittääkseen, miksi hänelle tuntematon sikäläinen miljonääri on testamentannut hänelle syrjäisessä saaressa sijaistevan puuhuvilan, jossa on paljon nukkeja. Hän joutuu keskelle mystisiä juonitteluja ja huomaa henkensä olevan uhattuna.Mahdatko muistaa tai tietää... Hiidenvirta, Muistikuvaputki, Yle Vintti 30.06.2008. Viitattu 2.11.2015. Hidastempoisena ja juoneltaan sekavana ja väkinäisenä pidetty Hiidenvirta sai huonot arviot etenkin kotimaassaan Britanniassa.Maelstrom, BBC. Viitattu 2.11.2015. Sarja ensiesitettiin Suomessa 1980-luvun puolivälissä, ja YLE Teema on uusinut sen vuosina 2005 ja 2006. ==Lähteet== == Aiheesta muualla == * Luokka:Brittiläiset draamasarjat Luokka:1980-luvun televisiosarjat Luokka:BBC:n televisio-ohjelmat
Screwdriver

Screwdriver (suom. ruuvimeisseli) on vodkasta ja appelsiinimehusta valmistettava drinkki. Se valmistetaan tavallisesti highball-lasiin. == Ainesosat == * 4 cl vodkaa * 10 cl appelsiinimehua == Lähteet == Luokka:Drinkit
Samuel Hartman

Samuel Hartman (1606 Helsinki - 11\. heinäkuuta 1653 Turku) oli järjestyksessä toinen Turun akatemian kaunopuheisuuden eli latinan professori ja Turun tuomiokirkon musiikin johtaja ja kirkkomuusikko. Hartmanin vanhemmat olivat Lyypekissä syntynyt kauppias Georgius (Jöran) Hartman ja Katarina Larsintytär ja puoliso vuodesta 1638 Justina Olofintytär. Hartman opiskeli ensin kotona ja sitten Saksassa vuodesta 1623, aluksi kymnaaseissa ja kollegioissa. Vuodesta 1625 hän luki Greifswaldin yliopistossa teologiaa ja lainoppia, joista ei kuitenkaan suorittanut loppututkintoa. Palattuaan Suomeen 1635 Hartman toimi ensin maaherra Broder Andersson Rålambin perheessä kotiopettajana, mutta 1640 hänestä tuli Turun katedraalikoulun rehtori. Hänet vihittiin samana vuonna papiksi. Hartman toimi Turun tuomiokirkon musiikin ohjaajana ja johtajana, soittaen itse lyyraa. Opintojaan Hartman jatkoi Turun akatemiassa, maisterin arvoa varten laati 1643 teoksen De virtutibus homileticis in genere et de veritate in specie eli Sosiaalisista hyveistä yleisesti ja totuudellisuudesta erityisesti. Kaunopuheisuuden professoriksi hän oli ehdolla jo 1644, mutta tuli nimitetyksi virkaan vakinaisesti vasta 1649 Johannes Terseruksen jälkeen, eli ehti toimia professorina neljä vuotta. Vuonna 1650 virkaan yhdistettiin myös runouden opetus. Hartman laati viitisentoista onnittelutekstiä ja hautajaisrunoa sekä Turun akatemian ensimmäiseen promootioon 1643 runopuheen, joka on kadonnut. Samalta vuodelta on säilynyt hänen puheensa Trivialis praeceptor bonus eli Hyvä triviaalikoulun opettaja, pappeinkokouksesta 1651 taas synodaaliväitöskirja De peccato originali eli Perisynnistä. Professuurinsa aikana Hartman ei laatinut yhtään varsinaista akateemista opinnäytettä. ==Lähteet== ==Aiheesta muualla== * Viitattu 2.11.2015. * Aaltonen-Eloranta, Marja 1994. Samuel Hartman - musicus et poeta. Sukuviesti, no. 2, ss. 4–6. Luokka:Turun akatemian professorit Luokka:Suomalaiset kirkkomuusikot Luokka:Suomalaiset opettajat Luokka:Suomen evankelis- luterilaisen kirkon papit Luokka:Suomalaiset runoilijat Luokka:Vuonna 1606 syntyneet Luokka:Vuonna 1653 kuolleet
Kalle Koljonen

Kalle Koljonen (s. 26. helmikuuta 1994) on suomalainen sulkapalloilija.http://www.sulkapallo.fi/SSUL/ssulwww.nsf/sp?open&cid;=content6FCEE3&contentnavinf;=RIO2016\content3C5B97\content6FCEE3&contentnavinfa;=o Koljonen edustaa Tapion Sulkaa. Koljonen saavutti vuonna 2014 joukkue-EM- pronssia Sveitsin Baselissa järjestetyissä EM- kilpailuissa.http://www.espoonsulkapallo.net/uutiset/suomelle-miesten-joukkue- em-pronssia-2014/ Marraskuussa 2015 Koljonen saavutti ensimmäisen kaksinpelin turnausvoittonsa Unkarissa voitettuaan finaalissa tanskalaisen Rasmus Messerschmidtin erin 2−1.http://www.suomiurheilu.com/2015/11/suomalaissulkapalloilija-voitti- ensimmaisen-kansainvalisen-turnauksensa/ Vuonna 2021 Koljonen saavutti EM- kilpailuissa Kiovassa kaksinpelissä pronssia voitettuaan puolivälierissä maailmanlistan sijalla 12 olleen tanskalaisen Rasmus Gemken. Koljonen on ensimmäinen sulkapallon suomalainen aikuisten EM-mitalisti. Koljonen edusti Suomea Tokion olympialaisissa 2021, jossa hän jäi alkulohkoon. Koljonen voitti ensimmäisen ottelun Luka Wraberia vastaan. Toisessa ottelussa vastassa oli kisat lopulta voittanut Viktor Axelsen, jolle Koljonen hävisi kahdessa erässä. Koljonen edusti Suomea Pariisin olympialaisissa 2024, jossa hän jäi vetäytyi alkulohkon toisen ottelun toisessa erässä. Ensimmäisessä ottelussa Koljonen voitti Julien Paulin kahdessa erässä. Toisessa ottelussa vastassa oli hallitseva maailmanmestari Kunlavut Vitidsarn. Pelin toisessa erässä Koljonen joutui luovuttamaan aiemmin treeneissä tulleen pohjevamman vuoksi. Koljonen on ollut kaksinpelin maailmanrankingissa parhaimmillaan sijalla 51 heinäkuussa 2022. Hän aloitti sulkapallon pelaamisen kuusivuotiaana. Koljonen voitti kaksinpelin Suomen-mestaruuden vuosina 2016 ja 2018. == Lähteet == Luokka:Suomalaiset sulkapalloilijat Luokka:Vuonna 1994 syntyneet Luokka:Elävät henkilöt
Gummiitti

Gummiitti on ryhmänimi sekoitukselle uraanin mineraaleja, sekä sen oksideja, silikaatteja ja hydraatteja. Useimmat gummiitit ovat väriltään keltaisia uraniniitin muunnoksia. Gummiitti tunnetaan myös useilla muilla nimillä, jotka on johdettu mineraalin esiintymispaikkojen nimistä tai gummiitin sisältämien sivuaineiden mukaan, kuten: eliasiitti (Elias kaivos Jáchymovissa), korasiitti (löydetty Lake Superiorin alueelta Pohjois-Amerikasta), pittiniitti, uraanigummiitti ja uranogummiitti. Yttrogummiitti on gummiitin muunnos joka sisältää harvinaista maametalli yttriumia. Sen kuvaili ensimmäisenä Adolf Erik Nordenskiöld, joka löysi sitä Arendalista, Norjasta 1870-luvulla.Nordenskiöld, A.E. (1878): Mineralogiska bidrag 5. Cleveit, ett nytt yttro-uran mineral från Garta felsspatsbrott nära Arendal. Geologiska Föreningen i Stockholm Förhandlingar, 4: 28–32 == Lähteet == *Gummitti Mindat.org tietokannassa *Yttrogummiitti Mindat.org tietokannassa === Viitteet === Luokka:Uraanimineraalit
Pimeyden ytimessä (televisiosarja)

Pimeyden ytimessä (Edge of Darkness) on brittiläinen television draamasarja vuodelta 1985. BBC:n ja Lionheart Televisionin yhteistuotantona tehty ympäristönsuojeluaiheinen trilleri koostuu kuudesta 55 minuutin pituisesta jaksosta. Se on saanut mainetta yhtenä palkituimmista ja arvostetuimmista 1980-luvun televisiosarjoista. ==Juoni== Poliisina toimivan Ronald Cravenin (Bob Peck) aikuinen tytär ammutaan kuoliaaksi kotiovellaan. Isä alkaa selvittää ydinvoimaa vastustavan tyttärensä murhaa. Tutkimukset johtavat hänet pian keskelle vakoilua sekä ydinjätteen jälleenkäsittely-yhtiöiden salailua ja välinpitämättömyyttä. ==Vastaanotto== Sarjan ensiesitys BBC2-kanavalla loppuvuodesta 1985 herätti niin paljon myönteistä huomiota, että se uusittiin saman tien BBC1-kanavalla. Suomessa sarja esitettiin kesällä 1986, ja tuolloin Helsingin Sanomien Pertti Avola kehui sarjaa tavasta, jolla se ”uskalsi koko ajan haastaa, kysellã ja esitella suorin vedoin tilanteita ja asioita, joilla ei enãã ole vain yhdenlaista tulkintaa”. Sarjan loppua hän tosin piti hieman osoittelevana ja mahtipontisena. Sarjan ohjaaja Martin Campbell ohjasi myös tammikuussa 2010 ensi-iltansa saaneen, Yhdysvaltoihin sijoittuvan elokuvaversion, jonka pääosaa esittää Mel Gibson. Vuonna 2000 British Film Instituten kyselyssä ammattilaiset valitsivat alkuperäisen sarjan kaikkien aikojen 15. parhaaksi brittiläiseksi TV-ohjelmaksi. == Lähteet == ==Aiheesta muualla== *Helena Ylänen ja J-P Pulkkinen keskustelevat sarjasta Ylen Television tiiliskivet -radiosarjassa *Jaakko Kuitusen arvio sarjan DVD- julkaisusta Luokka:Brittiläiset televisiosarjat Luokka:1980-luvun televisiosarjat Luokka:BBC:n televisio-ohjelmat
Souls (pelisarja)

Souls on epävirallinen nimitys FromSoftwaren kehittämälle toimintaroolipelisarjalle. Sarjan aloitti vuonna 2009 PlayStation 3:lle julkaistu Demon’s Souls. Jatko-osa Dark Souls julkaistiin 2011, jonka jälkeen on julkaistu vielä Dark Souls II vuonna 2014 ja Dark Souls III vuonna 2016. Pelisarjaan kuuluvaksi sisällytetään joskus myös vuoden 2022 peli Elden Ring. Pelisarjan pelit ovat kolmannesta persoonasta kuvattuja toimintaroolipelejä, jotka keskittyvät asein ja taioin käytävään taisteluun hirviöitä vastaan. Pelaajat taistelevat loppuvastuksia vastaan, ovat vuorovaikutuksessa tietokoneen ohjaamien hahmojen kanssa ja seikkailevat avoimessa, keskiaikaisteemaisessa pelimaailmassa tavoitteenaan edetä tarinassa. Pelit ovat tunnettuja vaikeudestaan. == Pelit == Peli Julkaisuvuosi Alustat Tarina Aikakausi Lajityyppi Ohjaaja Demon’s Souls 2009 PlayStation 3 Erillinen tarina keskiaika toimintaroolipeli, fantasia, trilleri Hidetaka Miyazaki Dark Souls 2011 PlayStation 3, Xbox 360, PC Dark Souls keskiaika toimintaroolipeli, fantasia Hidetaka Miyazaki Dark Souls II 2014 PlayStation 3, Xbox 360, PlayStation 4, Xbox One, PC Dark Souls keskiaika toimintaroolipeli, fantasia Tomohiro Shibuya Dark Souls III 2016 PlayStation 4, Xbox One, PC Dark Souls keskiaika toimintaroolipeli, fantasia Hidetaka Miyazaki == Pelisarjaan liittyvät pelit == FromSoftware julkaisi maaliskuussa 2015 Bloodbornen PlayStation 4:lle. Pelin ohjasi Souls-pelisarjan luoja Hidetaka Miyazaki. Vaikka peli on immateriaalioikeudeltaan itsenäinen tuote eikä virallinen Souls-peli, on siinä samoja elementtejä ja teemoja kuin Souls-pelisarjassa. Tämän takia se usein liitetään Souls-peleihin. == Myynti == Dark Souls -pelien kaksi ensimmäistä osaa olivat myyneet yhteensä yli 8,5 miljoonaa kappaletta heinäkuuhun 2015 mennessä. Sarjan pelit olivat myyneet yli 27 miljoonaa kappaletta toukokuuhun 2020 mennessä. == Lähteet == Luokka:Videopelisarjat Luokka:Toimintaroolipelit Luokka:FromSoftware
Esa Saajanto

Esa Saajanto (s. 4. syyskuuta 1964 Oulu) on suomalainen jalkapallovaikuttaja ja entinen jalkapalloilija. Hän toimii Suomen Palloliiton Pohjois-Suomen piirijohtajana. Saajanto on Oulun Työväen Palloilijoiden kasvatti. Hän voitti seuran riveissä A-poikien SM-kultaa 1983. Edustusjoukkueessa Saajanto jo debytoi kaudella 1982, ja pelasi kauteen 1989 asti seurassa SM-sarjaa sekä I divisioonaa. Vuonna 1989 hän muutti vaimonsa opintojen myötä Helsinkiin, edustaen seuraavat seitsemän kautta toisella ja kolmannella sarjatasolla Kontulan Urheilijoita ja IF Gnistania. Helsingissä pelatessaan Saajannon tavoitteet olivat korkeimmalla sarjatasolla, mutta hän ei lopulta yltänyt enää toista kertaa pääsarjapelaajaksi. Kaikkiaan Saajanto pelasi urallaan 58 pääsarjaottelua, joissa hän teki seitsemän maalia. Toiseksi korkeimmalla sarjatasolla hän esiintyi yhteensä 159 ottelussa ja onnistui maalinteossa 26 kertaa. Kahdella korkeimmalla sarjatasolla Saajanto pelasi 14 kautta. Pelaajauransa jälkeen Saajanto on toiminut Suomen Palloliiton Pohjois-Suomen piirijohtajana elokuusta 2003 asti. Jalkapallon ulkopuolella hän on työskennellyt yli 20 vuotta tietotekniikka-alan tehtävissä. ==Lähteet== Luokka:Suomalaiset jalkapallovaikuttajat Luokka:Suomalaiset jalkapalloilijat Luokka:Vuonna 1964 syntyneet Luokka:Elävät henkilöt
Papinaho

Papinaho on suomalainen sukunimi muun muassa seuraavilla: * Antti Papinaho (1977–2008), koripallovalmentaja * Pentti Papinaho (1926–1992), kuvanveistäjä * Raimo Papinaho, pesäpalloilija
Saison

Saison on pintahiivaolut. Saisonit ovat tavallisesti hyvin hiilihappoisia ja hedelmäisiä oluita. Olut on peräisin Belgian ranskankieliseltä alueelta Valloniasta. ==Kuvaus== Saison-oluet ovat tavallisesti sadonkorjuuoluita. Ne ovat kotoisin Valloniasta, joka on Belgian ranskankielinen alue. Erityisesti Hainaut’n provinssi on tunnettu saisoneistaan. Belgian alueella on hieman yli kymmenen saison-panimoa. Saisonien kantavierreväkevyys on välillä 13–20 Platoa. Korkeimmillaan saisonien alkoholipitoisuus on 7,5 tilavuusprosenttia. Saisonit ovat tavallisesti runsaan hedelmäisiä, happamia ja hieman pippurisia. Niiden hiilihappopitoisuus on korkea. Saisoneihin voidaan lisätä mausteita, kuten lakritsijuurta. Se käytetään yleensä lämpimässä, minkä takia saisonit ovat hedelmäisiä. ==Lähteet== Luokka:Oluttyypit
István Papp

István Papp (1901–1972) oli unkarilainen kielitieteilijä. Hän oli vuodesta 1952 Debrecenin yliopiston unkarin kielen professori. Hän tutki unkarin ja suomen kieltä.Facta 2001, WSOY 1985, 12. osa, palsta 543 ==Teoksia== * Finnország, Budapest: Kiadja a Magyar Szemle Társaság, 1938. - (Kincsestar: a magyar szemle társaság kis könyvtára; 24 sz.).). * István Papp; Hajdú, Péter; Lakó, György. Finn nyelvtan: e könyv kiadásat az oktatásügyi miniszter rendelte el, Budapest: Egyetemi tankönyvkiadó, 1956. * István Papp; Hajdú, Péter; Kovács, Ferenc; Selin, Sakari, Finn nyelvkönyv tanfolyamok és magántanulók számára, Budapest: A müvelödésügyi miniszter engedélyével: 1957. uusi painos 1967.(Tanuljunk nyelveket) * István Papp, Taimi Kivari, Kulcs a finn nyelkönyv: Gyakorlatainak helyes megoldásához, Budapest: Tankönyvkiadó, 1958. - (Tanuljunk nyelveket). * István Papp; bírálók Péter Hajdú és György Lakó, Finn nyelvtan. Budapest: Tankönyvkiadó, 1958. * István Papp, bírálók Hajdú Péter és Kalmán Béla, Finn olvasókönyv szójegyzékkel, Budapest: Tankönyvkiadó, 1959. * Finn-magyar szótár - Suomalais-unkarilainen sanakirja, Budapest: Akadémiai Kiadó, 1962. * Unkarin kielen historia. Hki: SKS, 1968. - (Tietolipas; 54). * Finn-magyar szótár - Suomalais-unkarilainen sanakirja. Budapest: Akadémiai kiadó, 1970. uusi painos 1978. ISBN 963-05-1822-8 * Finn nyelvkönyv: tanfolyamok és mozántanulók számára. Budapest: Tankönyvkiadó, 1972. - 1983. ISBN 963-17-5418-9. * A finn nyelv alapelemei, Budapest: Tankönyvkiadó, 1978. ISBN 963-17-2984-2 * István Papp, Jakab László, Unkarilais-suomalainen sanakirja. Budapest: Akadémiai kiadó, 1985. ISBN 963-05-3069-4. * István Papp; Jakab, László, Magyar-finn szótar - Unkarilais- suomalainen sanakirja, Budapest: Akadémiai kiadó, 1993. ISBN 963-05-6594-3. * Finn-magyar szótár - Suomalais-unkarilainen sanakirja, Akadémiai kiadó, 1993. ISBN 963-05-6498-X. == Lähteet == Luokka:Unkarilaiset kielitieteilijät Luokka:Unkarilaiset professorit Luokka:Vuonna 1901 syntyneet Luokka:Vuonna 1972 kuolleet
Chaozhou

Chaozhou (, peng’im: Diê5ziu1) on prefektuuritason kaupunki Kiinan Guangdongin maakunnan itäosassa. Kaupungin keskusta sijaitsee linnuntietä noin 350 kilometriä maakunnan pääkaupunki Kantonista itään. Kaupungin väkiluku on 2,67 miljoonaa (2010) ja pinta-ala 3 146 neliökilometriä. Prefektuuri rajoittuu idässä Zhangzhoun, etelässä Shantoun, lounaassa Jieyangin, sekä luoteessa Meizhoun prefektuuritason kaupunkeihin. Etelässä naapurina on myös Etelä- Kiinan meri. Piirikuntatasolla prefektuuri jakautuu kolmeen osaan. Osat ovat (numerointi kuten oheisessa kuvassa) ;Kaupunkipiirit (2) * 1. Xiangqiao (湘桥区), 452 469 as. * 2. Chao'an (潮安区), 1 334 796 as. ;Piirikunta (1) * 3. Raoping (饶平县), 882 201 as. Chaozhou hbr.jpg|Katunäkymää Chaozhoussa. Guangji Gate of Chaozhou.JPG|Guangji-portti Chaozhoussa. ChaoZhou West Lake.JPG|Chaozhoun Xihu-järvi (länsijärvi). Chaozhou Opera-Menglikung.jpg|Chaozhou-ooppera. == Lähteet == == Aiheesta muualla == * Chaozhou Travel Guide (travelchinaguide.com) * Chaozhou Overview (chinatravel.com) Luokka:Guangdongin kaupungit Luokka:Guangdongin prefektuurit
Luettelo Uuden Etelä-Walesin paikallishallintoalueista

Luettelo Uuden Etelä-Walesin paikallishallintoalueista käsittää Australian osavaltion Uuden Etelä-Walesin paikallishallintoalueet (). Alueita on 152, ja niistä 38 kuuluu Sydneyn suurkaupunkialueeseen. Osavaltion luoteiskulmassa on kunnallishallinnoton Far West -alue. *Albury *Armidale *Ashfield* *Auburn* *Ballina *Balranald *Bankstown* *Bathurst *Bega Valley *Bellingen *Berrigan *Blacktown* *Bland *Blayney *Blue Mountains *Bogan *Bombala *Boorowa *Botany Bay* *Bourke *Brewarrina *Broken Hill *Burwood* *Byron *Cabonne *Camden* *Campbelltown* *Canada Bay* *Cantebury* *Carrathool *Central Darling *Cessnock *Clarence Valley *Cobar Shire *Coffs Harbour *Conargo *Coolamon *Cooma-Monaro *Coonamble *Cootamundra *Corowa *Cowra *Deniliquin *Dubbo *Dungog *Eurobodalla *Fairfield* *Forbes *Gilgandra *Glen Innes Severn *Gloucester *Gosford *Goulburn Mulwaree *Great Lakes *Greater Hume *Greater Taree *Griffith *Gundagai *Gunnedah *Guyra *Gwydir *Harden *Hawkesbury *Hay *Holroyd* *Hornsby* *Hunter's Hill* *Hurstville* *Inverell *Jerilderie *Junee *Kempsey *Kiama *Kogarah* *Ku-ring-gai* *Kyogle *Lachlan *Lake Macquarie *Lane Cove* *Leeton *Leichhardt* *Lismore *Lithgow *Liverpool* *Liverpool Plains *Lockhart *Maitland *Manly* *Marrickville* *Mid-Western *Moree Plains *Mosman* *Murray *Murrumbidgee *Muswellbrook *Nambucca *Narrabri *Narrandera *Narromine *Newcastle *North Sydney* *Oberon *Orange *Palerang *Parkes *Parramatta* *Penrith* *Pittwater* *Port Macquarie-Hastings *Port Stephens *Queanbeyan *Randwick* *Richmond Valley *Rockdale* *Ryde* *Shellharbour *Shoalhaven *Singleton *Snowy River *Strathfield* *Sutherland* *Sydney City* *Tamworth *Temora *Tenterfield *The Hills* *Tumbarumba *Tumut *Tweed *Upper Lachlan *Upper Hunter *Uralla *Urana *Wagga Wagga *Wakool *Walcha *Walgett *Warren *Warringah* *Warrumbungle *Waverley* *Weddin *Wellington *Wentworth *Willoughby* *Wingecarribee *Wollondilly *Wollongong *Woollahra* *Wyong *Yass Valley *Young * = Muodostaa Sydneyn ==Lähteet== == Aiheesta muualla == Luokka:Uusi Etelä-Wales Uusi Etelä-Wales Uuden Etelä-Walesin paikallishallintoalueet
Finska Akademien

Finska Akademien eli ”suomalainen akatemia” on Ruotsissa toimivien mutta jollain tavalla Suomeen kytkeytyvien henkilöiden aatteellinen yhdistys. Akatemia perustettiin Tukholmassa 26. marraskuuta 2001. Akatemian tarkoituksena on tarjota jäsenilleen hyödyllistä tietoa, mielenkiintoisia suhteita, innoitusta ja iloa. Se on aatteista ja etujärjestöistä riippumaton yhdistys. Akatemiassa käsitellään usein taiteeseen ja kulttuuriin, historiaan ja nykyaikaan, luovuuteen ja johtajuuteen liittyviä aiheita. Finska Akademien kokoontuu seminaariin kerran kuukaudessa, paitsi kesäisin. Finska Akademien on julkaissut kaksi antologiaa: Suomi–Ruotsi johtamismaaottelu (v. 2003) ja KOMMUNIKATION, Tjugofyra kommentarer av Finska Akademien (v. 2010). Finska Akademienissa oli syksyllä 2018 kaikkiaan 73 jäsentä, ja se oli pitänyt lähes 170 seminaaria. == Aiheesta muualla == * Finska Akademienin verkkosivusto Luokka:Ruotsalaiset järjestöt
Tony Platt

Tony Platt on brittiläinen musiikkituottaja ja -äänittäjä. Hän on työskennellyt lukuisten yhtyeiden ja artistien kanssa, joihin lukeutuvat Celtic Frost, AC/DC, Cheap Trick, Bob Marley, Iron Maiden, Shy, Foreigner, Sparks ja Motörhead. Plattin ura alkoi aikoinaan lontoolaisessa Trident Studiosissa, mutta hän ryhtyi 1970-luvun puolivälissä freelanceriksi. == Lähteet == Luokka:Musiikkiäänittäjät Luokka:Brittiläiset musiikkituottajat
Heikki Montonen

Heikki Juhani Montonen (21. elokuuta 1943 Viipuri – 7. lokakuuta 2015 HelsinkiKuolinilmoitus Helsingin Sanomat 3.11.2015 s. B 11) oli suomalainen lentopalloilija. Hän pelasi Suomen lentopallomaajoukkueessa ja oli Karhulan Ratekon pelaaja ja valmentaja. Hän oli Karhulan Ratekon pelaaja sen saavuttaessa suomenmestaruuden kausilla 1972–1973 ja 1973–1974. Hän oli maajoukkueen päävalmentaja 1974–1982. == Lähteet == ==Aiheesta muualla == * Luokka:Suomalaiset lentopalloilijat Luokka:Suomalaiset lentopallovalmentajat‎ Luokka:Vuonna 1943 syntyneet Luokka:Vuonna 2015 kuolleet
Hamberg

Hamberg on muun muassa seuraavien henkilöiden sukunimi: * Alvar Hamberg (1903–1969), suomalainen elokuvantekijä * Anders Gustaf Hamberg (1808–1889), suomalainen kauppias ja valtiopäivämies * Jarkko Hamberg (s. 1982), suomalainen kestävyysjuoksija * Lars Hamberg (1922–2005), suomenruotsalainen kulttuuritoimittaja, kääntäjä ja kirjailija * Matti Hamberg (s. 1932), suomalainen pikaluistelija * Per-Martin Hamberg (1912–1974), ruotsalainen radio- ja televisiotuottaja * Piet Hamberg (s. 1954), hollantilainen jalkapalloilija ja jalkapallovalmentaja * Ulla Hamberg (1918–1985), suomalainen biokemisti
Tuomola

Tuomola on muun muassa seuraavien suomalaisten sukunimi: * Aarne Tuomola (1895–1974), insinööri ja yritysjohtaja, teollisuusneuvos * Andrei Tuomola (s. 1989), uimari * Eero Tuomola (1900–1992), kansantarinoiden kerääjä ja kirjailija * Eero Tuomola (1916–1974), yrittäjä ja yritysjohtaja, teollisuusneuvos * Eino Tuomola (1908–1983), Hankkijan pääjohtaja, vuorineuvos * Johanna Tuomola (s. 1961), kirjailija * Juba Tuomola (s. 1965), sarjakuvapiirtäjä * Juhani Tuomola (s. 1942), kiekonheittäjä * Karita Tykkä o.s. Tuomola (s. 1976), malli * Olavi Tuomola, salanimi Toivo Luolama (1907–1985), kirjailija * Pauliina Grym o.s. Tuomola (s. 1977), musiikkitoimittaja * Riku Tuomola (s. 2002), jääkiekkoilija * Sakari Tuomola (1942–2016), kunnan-, kauppalan- ja kaupunginjohtaja. == Katso myös == * The Tuomolat, tositelevisiosarja
HMS Royal George (1827)

HMS Royal George oli Britannian kuninkaallisen laivaston vuonna 1827 vesillelaskettu Caledonia-luokan 120-tykkinen ensimmäisen luokan linjalaiva. == Valmistus == Alus tilattiin 2. kesäkuuta 1819 nimellä HMS Neptune Chathamin telakalta. Alus nimettiin 12. helmikuuta 1823 uudelleen HMS Royal Georgeksi. Köli laskettiin kesäkuussa 1823. Alus laskettiin vesille 22. syyskuuta 1827 ja valmistui 3. joulukuuta reserviin sijoitettavaksi. Valmistuskustannukset varusteltuna olivat 87 418 puntaa.Winfield, Rif s. 15 == Palvelus == Alusta ei otettu palvelukseen, vaan se makasi reservissä Sheernessissä vuoteen 1850. Alus varustettiin 1852-1853 höyrykoneella, joka pyöritti yhdessä akselissa olevaa potkuria. Höyrykone ja sen vaatimat kattilat asennettiin vesitankkien tilalle. Lisäksi hiilten vaatima tila teki laivasta entistä ahtaamman ja pienensi sen varastoja. Vuonna 1860 aluksen ylin tykkikansi sahattiin pois ja siitä tehtiin kaksikantinen 80-tykkinen alus. Alus myytiin 23. tammikuuta 1875 romutettavaksi Castlelle Charltoniin. ==Lähteet== * === Viitteet === Luokka:Caledonia-luokan linjalaivat Luokka:Oolannin sodan kuninkaallisen laivaston alukset Luokka:Chathamin telakan valmistamat alukset
Alinen Kotajärvi (Ikaalinen)

Alinen Kotajärvi on Pirkanmaalla Ikaalisissa Tevaniemessä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Alinen Kotajärvi on osa Kyrösjärven lähialuetta. == Maantietoa == Järvi on 300 metriä pitkä, 200 metriä leveä ja sen pinta-ala on 4,8 hehtaaria. Järvi sijaitsee maastossa olevassa painanteessa ja sitä ympäröivät peltomaat ja metsät. Järven lähiranta on soistuvaa metsää. Siihen laskee yksi tulo-oja, joka on Ylisen Kotajärven ja Majalammen yhteinen laskuoja. Muita tulo-ojia sillä ei ole. Laskuoja on Kotaoja, joka lähtee järven pohjoispäästä ja laskee 2,4 kilometriä Kyrösjärven Aureenlopissa olevaan Kankaansuunlahteen. Rannassa on yksi kiinteä asunto ja etelärannan ohi kulkee läheiselle tilalle johtava tie. Tien kautta kulkee retkeilyreitti. == Lähteet == Luokka:Kyrösjärven lähialue Luokka:Ikaalisten järvet Luokka:Tevaniemi
Suolampi (Ikaalinen)

Suolampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Suolampi on osa Kyrösjärven lähialuetta. == Maantietoa == Lampi on 250 metriä pitkä, 80 metriä leveä ja sen pinta-ala on 1,2 hehtaaria. Sen ympäristö on järvenrantametsää, joka on osittain soistunutta. Sen laskuojana on suora kaivettu oja, joka laskee Kyrösjärven Aureenlopin perällä olevaan Koirilampi nimiseen lahteen. Lampeen ei laske ojia. Lammen takana oleva mäki on viljelty, mutta lammen rannassa ei ole rakennuksia. Sen ohi kulkee vain peltotie. == Historiaa == Takana oleva mäki oli ennen 1800-luvun Kyrösjärven järvenlaskuja saari. Viimeinen järvenlasku oli vuosina 1865–1866, jolloin vedenpinta laski noin kaksi metriä ja saari jäi lopullisesti mantereen yhteyteen. Samalla paljastui vesijättömaalla painanne, johon jäi vettä. Siihen syntyi Suolampi. == Lähteet == Luokka:Kyrösjärven lähialue Luokka:Ikaalisten järvet
Nikkilän sairaala

Nikkilän sairaala oli psykiatrinen sairaala Sipoon Nikkilässä. Se perustettiin vuonna 1914 ja oli Helsingin kaupungin sairaala vuosina 1914–1999. == Historia == Nikkilän kuuluisia potilaita olivat Uuno Kailas, Elmer Diktonius, Maila Pylkkönen, Signe Brander, L. Onerva ja myöhemmin Hans Selo. Anna Lappalainen kuoli Nikkilässä. Taiteilija Rafael Wardi toimi sairaalassa taideterapeuttina vuodesta 1959. Lääkäreistä tunnetuin oli Oscar Parland.Nikkilän sairaala 100 vuotta Osa sairaalassa kuolleista potilaista haudattiin sairaalan omalle hautausmaalle, joka vihittiin käyttöön 3. syyskuuta 1922. Sinne on haudattu 715 ihmistä vuosina 1922−1951. Sairaala yhdistettiin kapearaiteisella hevosvetoisella rautatiellä Porvoon rataan ilmeisesti vuonna 1913. Rata ei kuitenkaan kulkenut Nikkilän rautatieasemalle asti, vaan se päättyi Sipoonjoen itärannalle. Sairaalan lakkauttamisen jälkeen, vuonna 1999 perustettu valmisruokia valmistava elintarvikealan yritys Kokkikartano aloitti toimintansa sairaalan vanhassa keittiörakennuksessa vuonna 2000 toimien siellä vuoteen 2005. Myöhemmin osa sairaalan rakennuksista muutettiin asuinkäyttöön.Avaruutta suljetulla osastolla. Hs.fi Rakennusten remontointi jatkui vielä vuonna 2020. === Jatkosodan aikana === Jatkosodan aikaan vuonna 1942 joka neljäs Nikkilän sairaalan potilaista eli 247 ihmistä kuoli nälkään ja kulkutauteihin. Potilaille syötettiin talven ajan usein vain harmaata jauhovelliä muutamien lantunpalojen kera. Vuodeosastoilla levisivät vatsataudit, flunssakuume, tuberkuloosi sekä lavantauti. Vaikka Nikkilä oli osin omavarainen, vuonna 1942 sairaalaan muutti myös Helsingin pommituksista evakuoituja potilaita Marian ja Kivelän sairaaloista. Päivittäinen ruokailijoiden määrä nousi korkeimmillaan noin 2 200 ihmiseen ja potilasvahvuus 1 754:ään. Yhteensä vuosina 1940−1945 kuoli 739 potilasta. ==Lähteet== == Aiheesta muualla == *Pekka Polosten vieraana Nikkilässä. Helsingin Sanomat, 05.05.1935, nro 119, s. 29, Kansalliskirjaston digitaaliset aineistot *Minttu Mikkonen, Outi Neuvonen. Villa Jokilaakso valmistui vuonna 1914 Nikkilän psykiatrisen sairaalan ylilääkärin virka-asunnoksi. Helsingin Sanomat, 02.10.2022 Luokka:Sipoon historia Luokka:Sipoon rakennukset ja rakennelmat Luokka:Suomen psykiatriset sairaalat
HMS Prince Regent (1823)

HMS Prince Regent oli Britannian kuninkaallisen laivaston vuonna 1823 vesillelaskettu Caledonia-luokan 120-tykkinen ensimmäisen luokan linjalaiva. == Valmistus == Alus tilattiin 6. tammikuuta 1812 Chathamin telakalta, jossa vastaavana laivanrakennusmestarina oli George Parkin. Köli laskettiin 17. heinäkuuta 1815. Alus laskettiin vesille 12. huhtikuuta 1823 ja valmistui 3. syyskuuta 1823 vartiolaivaksi varustettuna. Valmistuskustannukset olivat 97 715 puntaa ja varustelukustannusten kanssa hinta nousi 119 283 puntaan.Winfield, Rif s. 13 == Palvelus == Alus otettiin palvelukseen 6. joulukuuta 1822 Noreen vara-amiraali Sir Benjamin Hallowellin lippulaivaksi päällikkönään William Henry Webely Parry. Se oli Noressa aina vuoteen 1831. Alus oli vuoden 1832 alussa Lissabonissa ja se poistettiin palveluksesta helmikuussa. Alus muutettiin 1861 potkurialukseksi ja romutettiin 1873. ==Lähteet== * === Viitteet === Luokka:Caledonia-luokan linjalaivat Luokka:Chathamin telakan valmistamat alukset
Llanddarog

Llanddarog on samannimisen kunnan kirkonkylä Carmarthenshiren kreivikunnassa Etelä-Walesissa. Vuonna 2011 kunnan asukasluku oli 1 198 ja kymrin kieltä puhuvien osuus väestöstä 59,4%. Kymmenen vuotta aiemmin kymrin puhujien osuus oli vielä jopa 73,5%. Kylässä sijaitsee vuonna 1856 valmistunut kirkko, joka on nimetty 500- tai 600-luvulla eläneen Pyhän Twrogin (, äännetään "turog") mukaan. Kylässä on posti, ruokakauppa ja kaksi pubia.http://cyngorcymunedllanddarog.co.uk/?page_id=285 == Lähteet == == Aiheesta muualla == Luokka:Carmarthenshire
Yamamotoyama

Yamamotoyama on japanilainen vuonna 1690 alkunsa saanut elintarvikealan yritys, joka tunnetaan suurena teetalona ja norin (syötävän merilevän) valmistajana. Sillä on tytäryritykset Brasiliassa ja Yhdysvalloissa. Vuonna 1993 Yamamotoyama hankki omistukseensa yhdysvaltalaisen teetalo Stash Tea Companyn (Universal Tea Companyn aputoiminimi). Yamamotoyama Genmaicha.jpg|Yamamotoyaman genmaichaa, japanilaista vihreää teetä riisillä. Genmaicha tea brewed and unbrewed.jpg|Yamamotoyaman genmaichaa kirkkaassa teelasissa, vieressä hauduttamatonta genmaichaa. == Lähteet== ==Aiheesta muualla== *Company Overview of Universal Tea Company, Inc. (Stash Tea Company) (bloomberg.com) *Stash Tea Company (stashtea.com) Luokka:Teetalot Luokka:Japanilaiset yritykset
Akbar Brothers

Akbar Brothers Ltd on suuri srilankalainen teen valmistaja ja markkinoija. Se tunnetaan erityisesti nimellä Akbar (Akbar tea) myydystä teestään. Vuonna 2013 yritys vei Sri Lankalta noin 50 miljoonaa kiloa teetä ja oli suurin yksittäinen Ceylonin teen viejäyritys. Yrityksen päätoimipiste on Sri Lankan Colombossa. Akbar Brothersilla on toimitilat teen automaattisine sekoittamoineen ja pakkaamoineen lisäksi Saksassa, Italiassa ja Japanissa. Akbar Brothersin teetuotemerkkejä ovat Akbar ja Alghazaleen (Do Ghazal, ‘kaksi kaurista’). Lisäksi yritys valmistaa teepusseja ja pakkauksia kolmansille osapuolille, kuten suurille kauppa- ja tavarataloketjuille. == Lähteet== == Aiheesta muualla == Luokka:Teetalot Luokka:Srilankalaiset yritykset
Amerikanjapanilaiset

Amerikanjapanilaiset (, ) on Yhdysvaltoihin muuttaneista japanilaisista ja heidän jälkeläisistään koostuva väestöryhmä. Amerikanjapanilaisena itseään pitäviä ihmisiä oli Yhdysvaltain vuoden 2010 väestönlaskennassa 763 325. Selvästi suurimmat amerikanjapanilaiset väestöt asuivat Kaliforniassa, jossa heitä oli 272 528, sekä Havaijilla, jossa heitä oli 185 502. ==Historia== Maahanmuutto Japanista Yhdysvaltoihin alkoi suuressa määrin 1860-luvulla Meiji-restauraation modernisoidessa japanilaista yhteiskuntaa, ja antaessa japanilaisten liikkua vapaammin. Muutto kohdistui aluksi erityisesti Havaijiin. Kiinalaisten maahanmuuttoa rajoittaneen Chinese Exclusion Act -lain astuttua voimaan vuonna 1885 japanilaisilla maahanmuuttajilla korvattiin osittain Yhdysvalloissa aiemmin yleisesti halpana työvoimana käytettyjä amerikankiinalaisia, kunnes vuoden 1908 Yhdysvaltain ja Japanin välinen epävirallinen sopimus sekä vuoden 1924 Yhdysvaltain uudistettu maahanmuuttolaki rajoitti huomattavasti myös japanilaisten muuttoa. Toisen maailmansodan aikana arviolta noin 120 000 amerikanjapanilaista alkuperää olevaa Yhdysvaltain kansalaista sekä Yhdysvalloissa asuvaa Japanin kansalaista eristettiin ja vangittiin internointileireihin. ==Katso myös== * Brasilianjapanilaiset ==Lähteet== ==Aiheesta muualla== *
Organobooriyhdisteet

Organobooriyhdisteet ovat yhdisteitä, joiden rakenteessa on kovalenttinen sidos boorin ja hiilen välillä. Monet organobooriyhdisteet ovat tärkeitä orgaanisen kemian synteesien lähtöaineita.Robert J. Brotherton, C. Joseph Weber, Clarence R. Guibert & John L. Little: Boron Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 3.11.2015 ==Organobooriyhdisteitä== ===Organoboraanit=== Organoboraaneja voidaan pitää boraanin (BH3) johdannaisina, joissa yksi tai useampi vetyatomi on korvautunut orgaanisella ryhmällä ja rakenteeltaan ne ovat tasomaisia. Nämä ovat tyypillisesti nestemäisiä tai kiinteitä ja hyvin reaktiivisia aineita, koska ne hapettuvat helposti ilman vaikutuksesta. Mono- ja dialkyyliboraanit esiintyvät tyypillisesti dimeereinä ja trialkyyliboraanit esiintyvät monomeereinä. Organoboraanit voivat reagoida myös esimerkiksi happi-, typpi- tai rikkifunktionaalisuuksien kanssa, jolloin muodostuu näiden komplekseja tai yhdisteitä, joissa vetyatomi on korvautunut jollain näistä ryhmistä. Organoboraaneja voidaan valmistaa boorin halogenideista ja organomagnesium-, organoalumiini- tai organosinkkiyhdisteistä. Hyvin tyypillinen synteesitapa on myös alkeenien hydroboraatio. Näin valmistetaan esimerkiksi 9-BBN:ää ja di-isopinokamfeyyliboraania. Organoboraaneja käytetään orgaanisen kemian synteeseissä ja trietyyliboraania myös rakettien polttoaineena.David M. Schubert: Boron Hydrides, Heteroboranes, and their Metalla Derivatives, Kirk-Othmer Encyclopedia of Chemical Technology, John Wiley & Sons, New York, 2002. Viitattu 3.11.2015 ===Boriinihapot ja borinaattiesterit=== Boriinihapot ovat organobooriyhdisteitä, joiden yleinen kaava on muotoa R2BOH. Niiden esterit ovat borinaatteja, jotka voidaan hydrolysoida boriinihapoiksi. Boriinihappoja muodostuu organoboraanien hapettuessa ja ne ovat stabiileja kiinteitä aineita. Boriinihapot ovat heikkoja happoja ja aromaattiset boriinihapot ovat alifaattisia happamampia. ==Boronihapot ja boronaattiesterit== Boronihapot ovat orgaanisia booriyhdisteitä, joiden rakennetta kuvaa yleinen kaava RB(OH)2. Sen esterit ovat boronaatteja. Boronihapot ovat yleisesti käytettyjä reagensseja orgaanisissa synteeseissä esimerkiksi Suzuki-kytkennöissä. Boronihappoja voidaan valmistaa alkyyliboraaneista hapetuksen ja hydrolyysin avulla tai hydroboraatiolla ja hydrolyysillä alkeeneista. Boronihapot ovat heikosti happamia ja aromaattiset yhdisteet ovat alifaattisia happamampia. == Lähteet == == Aiheesta muualla == Luokka:Booriyhdisteet Luokka:Orgaaniset yhdisteet